CELEX: 32020D1832
Language: bg
Date: 2020-11-23 00:00:00
Title: Решение (ЕС) 2020/1832 на Съвета от 23 ноември 2020 година за сключването на Споразумението за сътрудничество между Европейския съюз и правителството на Китайската народна република за закрила на географските указания

4.12.2020   
               
               
                  BG
               
               
                  Официален вестник на Европейския съюз
               
               
                  LI 408/1
               
            
         РЕШЕНИЕ (ЕС) 2020/1832 НА СЪВЕТА
         от 23 ноември 2020 година
         за сключването на Споразумението за сътрудничество между Европейския съюз и правителството на Китайската народна република за закрила на географските указания
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 6, втора алинея, буква а), подточка v) и член 218, параграф 7 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     В съответствие с Решение (ЕС) 2020/1111 на Съвета (2) Споразумението за сътрудничество между Европейския съюз и правителството на Китайската народна република за закрила на географските указания (наричано по-нататък „споразумението“) беше подписано на 14 септември 2020 г., при условие на сключването му на по-късна дата.
                  
               
                     (2)
                  
                  
                     Споразумението цели да се постигне възможно най-високо ниво на закрила за географските указания и да се предоставят инструменти за борба със заблуждаващите практики и злоупотребите със географските указания.
                  
               
                     (3)
                  
                  
                     С член 10 от споразумението се създава съвместен комитет, отговарящ за измененията на приложенията към споразумението.
                  
               
                     (4)
                  
                  
                     Целесъобразно е Съветът да оправомощи Комисията — съгласно член 218, параграф 7 от Договора — да одобри, от името на Съюза, в рамките на съвместния комитет изменения на приложение I и приложения III—VI към споразумението.
                  
               
                     (5)
                  
                  
                     Споразумението следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението за сътрудничество между Европейския съюз и правителството на Китайската народна република за закрила на географските указания се одобрява от името на Съюза (3).
         
         
            Член 2
            
               1.   За целите на измененията на препратките към приложимото в страните право Комисията е оправомощена да одобри от името на Съюза изменения на приложение I към споразумението.
            
            
               2.   За целите на член 3 от споразумението Комисията е оправомощена да одобри от името на Съюза изменения на приложения III и IV към споразумението, както и съответните изменения на приложения V и VI към споразумението. Когато заинтересованите страни не могат да постигнат съгласие по възражения във връзка с дадено географско указание, Комисията приема позиция в съответствие с процедурата, установена в член 57, параграф 2 от Регламент (ЕС) № 1151/2012 на Европейския парламент и на Съвета (4).
            
         
         
            Член 3
            Председателят на Съвета извършва нотификацията, предвидена в член 14, параграф 1 от споразумението, от името на Съюза (5).
         
         
            Член 4
            Настоящото решение влиза в сила в деня на приемането му.
         
         
            Съставено в Брюксел на 23 ноември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  Одобрение от 11 ноември 2020 г. (все още непубликувано в Официален вестник).
         
            (2)  Решение (ЕС) 2020/1111 на Съвета от 20 юли 2020 г. за подписване, от името на Съюза, на Споразумението за сътрудничество между Европейския съюз и правителството на Китайската народна република за закрила на географските указания (ОВ L 244, 29.7.2020 г., стр. 8).
         
            (3)  Вж. страница 3 от настоящия брой на Официален вестник.
         
            (4)  Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стр. 1).
         
            (5)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.